Oldenlandia
Oldenlandia corymbosa Plantae — Angiospermae Eudicotyledones  Asteridae  Ordo : Gentianales  Familia : Rubiaceae  Subfamilia : Rubioideae  Tribus : Spermacoceae  Genus : Oldenlandia  Linnaeus     Subdivisiones: Species Multae; vide commentarium Species typica Oldenlandia corymbosa Linnaeus Oldenlandia est genus plantarum florentium familiae Rubiacearum. Distributio est pantropica et generi sunt ad 240 species. Typus generis est Oldenlandia corymbosa. Oldenlandia a Linnaeo anno 1753 in libro de Speciebus Plantarum nominata est. Nomen genericum ex Henrico Bernardo Oldenland (c.1663–1699), botanista Danico, appellatur. Nonnullae species magni momenti in ethnomedicina, nonnullae praeterea (plerumque endemicae insulares) species periclitatae sunt, una specie et una varietate omnino iam exstinctis. Nonnullae herbarii Oldenlandiam non agnoscunt, sed nonnullas vel omnes eius species in Hedyote sensu lato ponunt. Hedyotis autem ad monophyleticum specierum circa 115 cladum nuper circumscripta est, quae Oldenlandiam non iam comprehendit. Genus Oldenlandia hodie definitum est polyphyleticum, et in gregem specierum ad typum generis arte coniunctarum digeretur. Hic grex, in privato Oldenlandia sensu stricto appellatus, est soror sectionis generis Kohautiae quod ad ultimum a Kohautia amovebitur et novum genus nominabitur.